ป้องกันผิวหนังถลอกจากการเสียดสี รักษาผิวหนังที่ถลอก
หากชอบออกกำลังกายหรือทำกิจกรรมที่มีเหงื่อออกมาก ให้ทาแป้งฝุ่นปราศจากทัลคัมหรือสารส้มในบริเวณที่มักมีเหงื่อออก ผิวหนังที่ชื้นจะทำให้ผิวหนังที่ถลอกมีอาการแย่ลง ดังนั้นให้ถอดเสื้อที่เปียกทันทีหลังจากออกกำลังกายเสร็จแล้ว เสื้อผ้าที่แน่นเกินไปจะทำให้ผิวหนังเกิดการระคายเคืองและเกิดการเสียดสีจนถลอกได้ ควรสวมใส่เสื้อผ้าใยสังเคราะห์ที่พอดีตัว เสื้อผ้าที่สวมใส่ได้พอดีจะป้องกันการเสียดสีที่ทำให้ผิวหนังเกิดการถลอกได้ หากออกกำลังกาย ไม่ควรสวมใส่ผ้าคอตตอน และสวมเสื้อผ้าให้น้อยชิ้นที่สุด ไม่ควรสวมเสื้อผ้าที่มีรอยตะเข็บหรือสายรัดที่ทำให้เกิดการเสียดสี หากคุณสังเกตเห็นการเสียดสีหรือการระคายเคืองเมื่อสวมใส่ครั้งแรก การเสียดสีนั้นอาจแย่ลงเมื่อสวมใส่ต่อเนื่องเป็นเวลาหลายชั่วโมง ควรเลือกเสื้อผ้าที่ใส่สบายที่จะไม่ทำให้ผิวหนังเกิดรอยถลอกได้ โดยเฉพาะอย่างยิ่งหากคุณกำลังออกกำลังกาย การดื่มน้ำในปริมาณมากจะทำให้ร่างกายขับเหงื่อออกมาได้ง่ายขึ้น เพื่อป้องกันไม่ให้เหงื่อเกิดเป็นผลึก เหงื่อที่เป็นผลึกบนผิวหนังจะทำให้เกิดการเสียดสี ซึ่งเป็นสาเหตุที่ทำให้เกิดการถลอก เตรียมยาขึ้ผึ้งที่มีส่วนผสมวิตามินเอและดีที่มักใช้รักษาผื่นผ้าอ้อม และปิโตรเลียมเจลลี่ นำส่วนประกอบทั้งหมดอย่างละ 1 ถ้วยมาผสมในชาม แล้วเติมครีมวิตามินอี ¼ ถ้วยและครีมว่านหางจระเข้ ¼ ถ้วยลงไป คนให้ส่วนประกอบทั้งหมดเข้ากันดี เมื่อผสมเสร็จแล้วอาจค่อนข้างเหนียว แต่สามารถนำไปทาบนผิวหนังที่ถลอกได้ ทาสารหล่อลื่นบนผิวหนังบริเวณที่มักเกิดการเสียดสีก่อนการออกกำลังกายหรือทำกิจกรรมที่มีเหงื่อออกมาก นอกจากนี้ยังช่วยให้ผิวหนังที่ถลอกมีอาการดีขึ้นและป้องกันแผลพุพองได้อีกด้วย หากคุณมีน้ำหนักเกิน อาจทำให้เกิดการเสียดสีจนผิวหนังถลอกได้มากขึ้น โดยเฉพาะอย่างยิ่งที่บริเวณต้นขา การลดน้ำหนักจะช่วยป้องกันไม่ให้ผิวหนังเสียดสีกันได้ เริ่มจากการออกกำลังกายและรับประทานอาหารที่มีประโยชน์ โดยเลือกวิธีการออกกำลังกายที่ไม่ก่อให้เกิดรอยถลอกจากการเสียดสี เช่น ว่ายน้ำ ยกน้ำหนัก หรือพายเรือ ใช้สบู่เหลวสูตรอ่อนโยนฟอกทำความสะอาดผิวหนังบริเวณที่ถลอกอย่างระมัดระวังแล้วล้างออกด้วยน้ำสะอาด จากนั้นใช้ผ้าขนหนูซับให้แห้ง การทำความสะอาดผิวหนังที่ถลอกนี้สำคัญอย่างยิ่งหากคุณออกกำลังกายหรือมีเหงื่อออกมาก เนื่องจากจำเป็นต้องล้างเหงื่อออกให้สะอาดก่อนที่จะเริ่มทำการรักษา หลีกเลี่ยงการใช้ผ้าถูแรงเกินไป เพราะจะทำให้ผิวหนังระคายเคืองและลอกมากขึ้น โรยแป้งลงบนผิวหนังให้ทั่ว โดยการโรยแป้งจะช่วยลดการเสียดสีกันของผิวหนังได้ คุณสามารถเลือกใช้แป้งเด็กที่ปราศจากทัลคัม ผงฟู แป้งข้าวโพด หรือแป้งทาตัวชนิดอื่นๆ และควรหลีกเลี่ยงแป้งทัลคัม เนื่องจากมีผลการวิจัยพบว่าทัลคัมสามารถก่อให้เกิดมะเร็งได้ นำปิโตรเลียมเจลลี่ (วาสลีน) ขี้ผึ้งทาผิว ครีมทาผื่นผ้าอ้อม หรือผลิตภัณฑ์อื่นๆ ที่ใช้สำหรับลดการเสียดสีมาทาบนผิวหนังเพื่อลดการเสียดสีกันของผิว และมีผลิตภัณฑ์หลายตัวที่ใช้สำหรับนักกีฬาโดยเฉพาะ หลังจากที่ทายาแล้ว คุณอาจจำเป็นต้องปิดไว้ด้วยผ้าพันแผลหรือผ้าก๊อซแบบแผ่น หากรู้สึกเจ็บหรือมีเลือดออกที่บริเวณผิวหนังที่ถลอก ให้ปรึกษาแพทย์เพื่อรับยาขี้ผึ้งมาใช้ โดยใช้ทาบริเวณที่ต้องการเหมือนกับปิโตรเลียมเจลลี่ ทำให้ผิวหนังบริเวณที่ถลอกเย็นลงโดยนำถุงประคบเย็นวางลงบนผิวหลังการออกกำลังกายหรือเมื่อเริ่มรู้สึกระคายเคือง อย่าใช้น้ำแข็งหรือถุงประคบเย็นกับผิวหนังโดยตรง เพราะจะทำให้ผิวหนังถูกทำร้ายมากขึ้น ควรห่อถุงประคบเย็นด้วยผ้าขนหนูหรือผ้าก่อน แล้วนำไปประคบบนผิวประมาณ 20 นาที การสัมผัสความเย็นจะช่วยให้รู้สึกผ่อนคลายได้โดยทันที นำเจลว่านหางจระเข้จากต้นมาทาบริเวณที่ถลอก หรือจะหาซื้อเจลว่านหางจระเข้มาใช้ก็ได้ แต่ควรเลือกที่มีสารเติมแต่งน้อยที่สุด การใช้เจลว่านหางจระเข้จะช่วยลดการอักเสบของผิวหนัง อาจหยดน้ำมันทีทรีหยดบนสำลีก้อนแล้วทาบนผิวหนังควบคู่ไปด้วย น้ำมันทีทรีจะช่วยระงับการอักเสบและรักษาให้ผิวหนังฟื้นฟูเร็วขึ้น ผสมผงฟู 2 ถ้วยและน้ำมันลาเวนเดอร์ 10 หยดเข้าด้วยกัน จากนั้นเติมลงไปในอ่างอาบน้ำที่เปิดก๊อกน้ำอุ่นอยู่ หลีกเลี่ยงการแช่ตัวในน้ำร้อน เพราะจะทำให้ผิวแห้งและเกิดการระคายเคืองมากขึ้น แช่ตัวในอ่างอย่างน้อย 20 นาที จากนั้นใช้ผ้าขนหนูเช็ดตัวให้แห้ง อาจเติมชาลงไปในอ่างอาบน้ำแทนได้ โดยนำชาเขียว ⅓ ถ้วย ดอกคาเลนดูล่า (ดาวเรือง) อบแห้ง ⅓ ถ้วย และดอกคาโมไมล์อบแห้ง ⅓ ถ้วย ต้มในน้ำสะอาด 2 ลิตร แช่ใบชาในน้ำจนกระทั่งน้ำเย็นลง จากนั้นให้กรองนำใบออกและเทลงในอ่างอาบน้ำ ผิวหนังที่ถลอกจากการเสียดสีนั้นอาจเกิดการติดเชื้อและจำเป็นต้องเข้ารับการรักษา ควรไปพบแพทย์หากคุณสังเกตเห็นการติดเชื้อหรือผื่นแดงตกสะเก็ด หรือรู้สึกเจ็บและไวต่อสิ่งกระตุ้นที่ผิวหนังบริเวณที่ถลอก
ทำให้ผิวแห้ง. สวมเสื้อผ้าให้เหมาะสม. ดื่มน้ำให้มาก. ทำสารหล่อลื่นสำหรับทาบนผิว. ลดน้ำหนัก. ทำความสะอาด. ทาแป้ง. ทายา. ประคบเย็น. ใช้เจลหรือน้ำมันเพิ่มความชุ่มชื้น. แช่ตัวในอ่างอาบน้ำ. ไปพบแพทย์.
https://www.wikihow.com/Heal-Chafed-Skin https://www.wikihow.com/Heal-Chafed-Skin
Preventing Chafed Skin Treating Chafed Skin